stanford-oval/wikipedia huggingface dataset:
קורמורן פיט

| קורמורן פיט |
| --- | --- |
 פוחלץ של קורמורן פיט
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן פיט
שם מדעי
 Phalacrocorax featherstoni ‏בולר, 1873
תחום תפוצה


קורמורן פיט (שם מדעי: Phalacrocorax featherstoni) הוא מין של קורמורן האנדמי לאי פיט שבאיי צ'טהאם, מדרום-מזרח לניו זילנד באוקיינוס השקט. מין זה מצוי בסכנת הכחדה עקב אובדן בית גידולו, אף שכנראה היה נדיר תמיד וכבר ב-1905 הוכרז שנכחד, עד שהתגלה מחדש. המין תואר ב-1873 בידי החוקר הניו זילנדי וולטר בולר (אנ'). שמו המדעי ניתן לכבוד ד"ר פיטרסטון (Dr Featherston), יו"ר מחוז ולינגטון בניו זילנד לשעבר.
תיאור

קורמורן זה מגיע לאורך 63 ס"מ, משקלו כ-1 ק"ג והוא בעל נוצות שחורות-אפורות עם בטן לבנה. הכפות צהובות ובעלות קרומי שחייה. הקורמורן מצמיח בעונת הרבייה מספר ציצות לבנות זקורות על ראשו הנושרות לאחר מכן. למרות זאת אין הבדלים בין שני הזוויגים. צבע העיניים ירוק עם עור פנים ירוק או צהוב. המקור צהוב כהה עד אפור.
הקורמורן הוא מין ימי המצוי לאורך החופים של ניו זילנד וגם מעופף בים הפתוח בקבוצות קטנות או לבד. בעונת הרבייה הוא מקנן על צוקים יחד עם עוד קורמורנים ושאר עופות ימיים.
ככל הנראה נותרו כיום 868 עד 1,400 פרטים בוגרים של הקורמורן. עם זאת לאחרונה הוקמה תוכנית התאוששות למין.
הערות שוליים

↑  קורמורן פיט באתר הרשימה האדומה של IUCN
↑  Pitt Shag (Phalacrocorax featherstoni) - BirdLife species factsheet, datazone.birdlife.org
קנוורת T600

| --- | --- |

Kenworth T602
 מאפיינים כלליים
 יצרן:  "Kenworth" (אנ')
 שנות ייצור:  1984–2007
 הרכבה:  ארצות הברית ארצות הברית
 מודל אחריו:  Kenworth T660 (אנ')
 סיווג:  משאית כבדה "דרגה 8" (בארצות הברית)
 משקל:  14,969 ק"ג (משקל עצמי + העמסה)
 מפרט טכני
 מנוע:  14 ליטר המפיק 400 כ"ס, 420 כ"ס, 425 כ"ס, 435 כ"ס, 444 כ"ס, 500 כ"ס, 600 כ"ס (מנוע דיזל, הנעה 6x4)
 הילוכים:  10 מהירויות, 13 מהירויות, 14 מהירויות, 15 מהירויות
קנוורת T600 (באנגלית: Kenworth T600) היא משאית כבדה בתצורת סמי-טריילר מתוצרת יצרנית המשאיות הבינוניות והכבדות Kenworth (אנ') האמריקאית אשר יוצרה בין השנים 1987–2007 בארצות הברית.
בדירוג המשאיות בארצות הברית, דגם ה"קנוורת T600"  מופיע כ"דרגה 8" (אנ'), כלומר כושר העמסה כולל של 33,001 ליברות (14,969 קילוגרם) ומעלה.
דגמי "קנוורת T600"

"T600A" (יוצר בין השנים 1990–1994)
"T600B" (יוצר בין השנים 1995–2007)
דגמי "קנוורת T600" > דגם "קנוורת T660"

"T660" (יוצר בין השנים 2008–2017)
קבינות

קבינת יום (Day cab)
קבינת לילה (Sleeper cab)
תמונות

"קנוורת T600B"
"קנוורת T600B", שנת 1995
"קנוורת  T600A"
"קנוורת T600"
"קנוורת T600"
"קנוורט T600"
"קנוורת T600"
"קנוורת T604"
הערות שוליים

↑  יצרנית המשאיות "Kenworth" kenworth.com/media/38423/9_decades_of_engineering_innovation
↑  "קנוורט T600" web.archive.org/web
↑  "קנוורט T600" web.archive.org/web/20060327143312
↑  "קנוורט T600" trucknews.com/features/the-anteater-comes-of-age
↑  "קנוורט T600" - תמונות דגמים dallas.craigslist.org/search
↑  "קנוורט T600" - תמונות gumtree.com.au/s-trucks/kenworth+t600
קלומיפראמין

| --- | --- |

 
 שם IUPAC
 3-(3-Chloro-10,11-dihydro-5H-dibenzo[b,f]azepin-5-yl)-N,N-dimethylpropan-1-amine
 שמות מסחריים בישראל
 אנפרניל, מרוניל
 נתונים כימיים
 מסה מולרית:  314.155 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  50%
 מטבוליזם:  כבד (CYP2D6)
 זמן מחצית חיים:  19-37 שעות :CMI   54-77 שעות :DCMI
 הפרשה:  שתן (%51-60)  צואה (%24-32)
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 דרכי מתן:  אוראלי
 מזהים
 קוד ATC:  N06AA04 
 מספר CAS:  303-49-1
 PubChem:  2801
 ChemSpider:  2699
 
קלומיפראמין (clomipramine; נמכרת בישראל בשם "אנפרניל" או "מרוניל") היא תרופה נוגדת דיכאון מקבוצת הטריציקליים. משמשת לטיפול בהפרעה טורדנית כפייתית, הפרעת פאניקה, דיכאון קליני חמור, שפיכה מוקדמת וכאבים כרוניים. התרופה נלקחת דרך הפה.
תופעות לוואי שכיחות כוללות: פה יבש, חוסר תיאבון, עלייה במשקל עצירות ואצירת שתן. תופעות לוואי חמורות עשויות לכלול התקפים אפילפטיים, אובדנות אצל בני 25 ומטה, מאניה ובעיות בכבד.
קלומיפראמין נתגלתה בשנת 1964. התרופה מופיעה ברשימת התרופות החיוניות של ארגון הבריאות העולמי. זמינה כתרופה גנרית.
שימושים

קלומיפראמין משמשת לטיפול בהפרעה טורדנית כפייתית ובמספר מצבים רפואיים נוספים:
דיכאון קליני
הפרעת פאניקה (עם או בלי אגורפוביה)
הפרעת גוף דיסמורפית
קטפלקסיה הקשורה לנרקולפסיה
שפיכה מוקדמת
הפרעת דה פרסונליזציה
כאבים כרוניים
שיתוק שינה (עם או בלי נרקולפסיה)
הרטבת לילה
טריכוטילומניה
התוויות נגד

התוויות נגד לשימוש בקלומיפראמין כוללות:
רגישות יתר לנוגדי דיכאון טריציקליים או מרכיביהם
היסטוריה של אוטם שריר הלב
היסטוריה של הפרעות קצב
מאניה
מחלת כבד קשה
אצירת שתן
גלאוקומה
חולים הנוטלים מעכבי מונואמין אוקסידאז (MAOI) או נטלו אותם במהלך 14 הימים האחרונים.
שימוש בקלומיפראמין במהלך ההריון עלול לגרום למומי לב מולדים ולתסמיני גמילה הפיכים. השימוש בעת הנקה אינו מומלץ.
תופעות לוואי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מנת יתר

התסמינים והטיפול במנת יתר זהים במידה רבה לאלו של טריציקליים אחרים וכוללים, בין היתר: תסמונת סרוטונין והשפעות קרדיווסקולריות קשות.
היסטוריה

קלומיפראמין סונתזה לראשונה בשנת 1961 ונעשה בה שימוש רפואי החל משנת 1970 באירופה והחל משנת 1990 בארצות הברית.
שמות מסחריים

בישראל משווקת התרופה תחת השמות: אנפרניל ומרוניל
ראו גם

נוגדי דיכאון טריציקליים
תרופות נוגדות דיכאון
דיכאון קליני
הפרעה טורדנית כפייתית
קופה אמריקה 1942

| --- | --- |
 מארחת:  אורוגוואי אורוגוואי
 תקופת התחרות:  10 בינואר 1942 – 7 בפברואר 1942 (29 ימים)
 מספר משתתפות:  7  (מתוך 7 משתתפות שנרשמו)
 הזוכה:   אורוגוואי
 מספר משחקים:  21
 מספר שערים:  81 (3.86 בממוצע למשחק)
 מספר צופים:  674,000 (32,095 בממוצע למשחק)
 מלך השערים:  ארגנטינה הרמיניו מסנטוניו   ארגנטינה חוסה מנואל מורנו   (7 שערים כל אחד)
 השחקן המצטיין:  אורוגוואי אובדוליו וארלה
 → 19411945 ←
 
נבחרת אורוגוואי, זוכת הקופה אמריקה
אליפות אמריקה הדרומית 1942 (בספרדית: Campeonato Sudamericano de Football 1942) היא המהדורה ה-17 של אליפות אמריקה הדרומית בכדורגל. הטורניר נערך באורוגוואי בין ה-10 בינואר ל-7 בפברואר 1942, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו לראשונה שבע נבחרות החברות בהתאחדות. אורוגוואי זכתה בטורניר בפעם השמינית בתולדותיה.
התחרות כולה נערכה באצטדיון סנטנאריו במונטווידאו בן 65,235[דרוש מקור] המושבים, בין ינואר-פברואר 1942. חברות ה-CONMEBOL בוליביה וקולומביה פרשו מהתחרות.
בטורניר התקיים משחק בין ארגנטינה לאקוודור, בו ארגנטינה הביסה אותה 0–12 ובכך השיגה את הניצחון הגדול ביותר שלה בכל הזמנים, שיא שנשמר עד היום. נכון לשנת 2021, ה-12 שערי הפרש הללו היה הגדול ביותר בהיסטוריה של הקופה אמריקה.
נבחרות

אורוגוואי (מארחת) 

 אקוודור 

 ברזיל 

 ארגנטינה (מחזיקת הגביע) 

 פרגוואי 

 פרו 

 צ'ילה
מלכי השערים

ארגנטינה הרמיניו מסנטוניו
ארגנטינה חוסה מנואל מורנו
ברזיל סילביו פיריו
אורוגוואי רוברטו פורטה
אורוגוואי סברינו וארלה
פרגוואי מרסיאל באריוס
פרגוואי באודו פרנקו
אורוגוואי לואיס ארנסטו קסטרו
אורוגוואי ביביאנו זפיריין
הרמיניו מסנטוניו, סיים כמלך שערי הטורניר (ביחד עם חוסה מנואל מורנו)
חוסה מנואל מורנו, סיים כמלך שערי הטורניר (ביחד עם הרמיניו מסנטוניו)
קרב סומי

קרב סומי היה קרב צבאי שהחל ב-24 בפברואר 2022, במהלך הפלישה הרוסית לאוקראינה. בניסיון של הצבא הרוסי לכבוש את העיר סומי שבאוקראינה, השוכנת בסמוך לגבול אוקראינה–רוסיה. הייתה התנגדות מועטה תחילה, ומהר מאוד, חיילים החלו להיאבק בכוחות הרוסיים שבתוך העיר, וכתוצאה מכך החלו לש"בים כבדים. באפריל, דווח שהכוחות הרוסים נסוגו.
הקרב

טנקים ויחידות רוסיות החלו לנוע לסומי (עיר באוקראינה) ב-24 בפברואר 2022, והלחימה החלה בשעה 03:00 (לפנות בוקר). הייתה כמות רחבה של לוחמה בשטח בין המגינים האוקראינים לכוחות הרוסיים. כנסייה בסומי נשרפה כתוצאה מהקרב. הלחימה בין שני הכוחות נמשכה בסביבות השעה 22:30. בתאריך 25 בפברואר, דווח כי הכוחות הרוסיים נסוגו מהעיר.
ב-26 בפברואר, פרצו שוב קרבות ברחובות העיר סומי. כוחות רוסים הצליחו לכבוש חלק נרחב מהעיר; עם זאת, עד סוף אותו היום, כוחות אוקראינים כבשו מחדש את כל שטחי העיר. בהמשך, כוחות אוקראינים השמידו שיירה של משאיות דלק רוסיות. ראש העיר אולכסנדר ליסנקו דיווח על שלושה מקרי מוות אזרחיים שהתרחשו ב-26 בפברואר, כולל אחד שנהרג כאשר כלי רכב רוסיים ירו טילים לתוך ורטניבקה, אזור מגורים בחלק המזרחי של העיר סומי.
בבוקר 27 בפברואר, טור של כלי רכב רוסיים התקדמו לעיר סומי מהמזרח. באותו היום, נורתה מכונית אזרחית, וכתוצאה מכך נפגעו אזרחים. על פי הדיווחים, לכוחות הרוסים אזלה אספקת האוכל, והם החלו לנסות לגנוב שווקים באזור.
ב-28 בפברואר, הצהירו כוחות אוקראינים כי כלי טיס קרבי בלתי מאויש השמיד כלי רכב רוסיים רבים, כולל 96 טנקים, 20 רכבי BM-21 Grad ו-8 נושאות נפט.
במרץ, חלק מתושבי העיר סבלו ממחסור בחשמל. עקב המצור הממושך, בשלב מסוים לא היה מספיק ציוד חיוני, מזון וובעיקר תרופות. היה צורך בסיוע הומניטרי. כבישים וגשרים מחוץ לעיר נהרסו ודווח על קרבות ברחובות העיר. בתחילת החודש הלחימה התרחש בעיקר באמצע העיר.
ב-4 באפריל דווח באוקראינה שהצבא הרוסי נסוג מאזור סומי, וכי הצבא האוקראיני הדף את לוחמיו צפונית לעיר ושהכוחות הרוסיים לא שלטו על יישובים במחוז סומי. המטה הכללי של אוקראינה אישר ב-8 באפריל כי הכוחות הרוסיים נסוגו לחלוטין ממחוז סומי, ואישר דיווחים מהרשויות האזרחיות המקומיות ב-6 באפריל.
הערות שוליים

↑  https://twitter.com/bnonews/status/1497008145893400577, Twitter
↑  https://twitter.com/julianroepcke/status/1496951189610840064, Twitter
↑  https://twitter.com/julianroepcke/status/1496879377749098496, Twitter
↑  The Kyiv Independent news desk, Ukrainian soldiers clash with Russians in a fierce fight near Sumy, a regional capital located near the border with Russia., The Kyiv Independent, ‏24 בפברואר 2022 (באנגלית)
↑  Росія атакувала українські міста: де відбулися бої - 24 Канал, web.archive.org, ‏24 בפברואר 2022
↑  У Сумах біля артучилища знову почався бій: горить церква - 24 Канал, web.archive.org, ‏25 בפברואר 2022
↑  https://twitter.com/kyivindependent/status/1497657843629109256, Twitter
↑  The Kyiv Independent news desk, A large column of Russian vehicles is pushing into the city of Sumy from the side of Khimprom,, The Kyiv Independent, ‏27 בפברואר 2022 (באנגלית)
↑  У Сумах окупанти обстріляли авто цивільних: одна жінка загинула - Місто - Сумские новости - Всі Суми - Все Сумы - VsiSumy, www.vsisumy.com (ברוסית)
↑  Ігор Стрельцов, У Сумах обстріляли цивільне авто з дорослими та дітьми — загинула жінка, Суспільне | Новини, ‏2022-02-27 (באוקראינית)
↑  На Сумщине россияне ворвались в продуктовый магазин и воруют еду. Видео - новости Украины, Политика - LIGA.net, web.archive.org, ‏28 בפברואר 2022
↑  Бои под Сумами: артиллерия и "Байрактары" уничтожили 100 танков и 20 "Градов" оккупантов, Апостроф (ברוסית)
↑  Суспільне, Військове вторгнення Росії : що відбувається на Сумщині. Тиждень третій. Онлайн, Суспільне | Новини, ‏2022-03-16 (באוקראינית)
↑  מההפצצות באוקראינה - להדלקת משואה בהר הרצל: "זו המולדת השנייה שלי", באתר ynet, 4 במאי 2022
↑  Sumy: more than 500 international students trapped in Ukrainian town battered by shelling, the Guardian, ‏2022-03-03 (באנגלית)
↑  Russian invaders leaving Sumy region, www.ukrinform.net
↑  "Russian troops no longer hold any settlements in Ukraine's Sumy region, says governor". National Post (באנגלית). 2022-04-04. נבדק ב-2022-04-04.
קרב סונגהוואן

קרב סונגהוואן (ביפנית: 成歓の戦い) היה הקרב היבשתי הראשון במלחמת סין–יפן הראשונה. הקרב התרחש בסונגהוואן, מחוץ לעיר צ'ונאן שבקוריאה, ב-28 ביולי 1894 - 29 ביולי 1894, בין כוחות הצבא היפני הקיסרי לבין כוחות צבא צ'ינג.
הקרב

הצבא הקיסרי היפני שלח לקוריאה כוח בן 4,000 חיילים, שנועד לסלק את כל הכוחות הסיניים מקוריאה, ולכונן ממשלה חדשה במדינה, הנאמנה ליפן. על הכוח פיקד מייג'ור-גנרל אושימה יושימאסה, והוא יצא מסיאול דרומה, לכיוון העיר אסאן.
חיל המצב הסיני שחנה בסונגהוואן מנה כ-3,880 חיילים, תחת פיקודו של גנרל ניאה שיצ'נג. חיל המצב התכונן להגעתו של הכוח היפני וביצר את עמדותיו באמצעות חפירות שוחות, בניית מוצבים והצפת שדות האורז שהקיפו את האזור. עם זאת, התגבורת שנשלחה לחיל המצב מסין אבדה בדרכה בקרב פנגדו, ב-25 ביולי.
היפנים פתחו בהתקפה עם פעולת הסחה. כוח שהכיל ארבע פלוגות חיל רגלים ופלוגת חיל הנדסה תקף את חזית העמדות הסיניות בערב 28 ביולי, בעוד הכוח המרכזי, שמנה תשע פלוגות רגלים, פלוגת חיל פרשים וגדוד ארטילריה איגף את הביצורים הסיניים, ופתח במתקפה בשעות הבוקר המוקדמות של 29 ביולי.
המגינים הסיניים החזיקו מעמד כארבע שעות בטרם החלו לנטוש את עמדותיהם, תוך שהם מותירים נשק ואספקה בשדה הקרב, ולסגת לאסאן, אך היפנים רדפו אחריהם והעיר נפלה לידיהם בצהרי 29 ביולי. הניצולים הסינים נסוגו צפונה לפיונגיאנג.
תוצאות הקרב

תבוסת הכוחות הסיניים בסונגהוואן ובאסאן מנעה למעשה את כיתור הבירה הקוריאנית, סיאול, אליה הגיעו הכוחות היפנים ב-5 באוגוסט. בעקבות הקרב התפרסמו הכרזות מלחמה מטעם קיסר יפן וקיסר סין.
לקריאה נוספת

שילוני, בן-עמי. יפן המודרנית: תרבות והיסטוריה. הוצאת שוקן, 1997 (מהדורה מתוקנת ומורחבת 2002).
Paine, S.C.M. The Sino-Japanese War of 1894-1895: Perception, Power, and Primacy. Cambridge University Press, 2003. ISBN 052161745-1
קלמנס השמיני (אנטי-אפיפיור)

קלמנס השמיני (בלטינית: Clemens VIII; ‏1370 לערך – 28 בדצמבר 1446 או 1447) היה אחד מהאנטי-אפיפיורים, כיהן מ-10 ביוני 1423 עד 26 ביולי 1429.
ביוגרפיה

הוא נולד כבן הבכור במשפחת האצולה סאנצ'ס מוניוס בשם גיל סאנצ'ס מוניוס אי קרבון (בספרדית: Gil Sánchez Muñoz y Carbón), בטרואל שבאראגון. כיהן ככומר בטרואל ואחר כך בקתדרלת חירונה(אנ') וכקאנון בקתדרלת ולנסיה(אנ') וב-1408 כארכידיאקון(אנ') וויקאר בדיוקסיה של ולנסיה. במהלך הקרע המערבי הוא הפך לאנטי-אפיפיור שלא הוכר רשמית על ידי הכנסייה הקתולית, והחליף את בנדיקטוס השלושה עשר ב-10 ביוני 1424.
בבחירתו השתתפו שלושה קרדינלים בלבד, מתומכי בנדיקטוס ה-13, שעשו זאת בלחצו של המלך אלפונסו החמישי מארגון שעשה זאת כאמצעי לחץ על האפיפיור על מנת שלא יתערב לטובת דה אנג'יו בסכסוך בו כבש אלפונסו את ממלכת נאפולי. תומך נוסף של בנדיקטוס שלא השתתף בהצבעה מינה אפיפיור בשם בנדיקטוס הארבעה עשר(אנ').
קלמנס השמיני מילא תפקיד זה עד 26 ביולי 1429, אז, בעקבות הסכם בין המלך אלפונסו החמישי לאפיפיור מרטינוס החמישי ששם קץ לתביעותיו של מרטינוס בממלכת נאפולי, נטש את טענותיו לאפיפיורות בפומבי בכנסיית סן מטאו (אנ') מול הקרדינל פייר דה פואה (אנ'), הלגאט (שליח הכס הקדוש) של האפיפיור מרטינוס החמישי.
התפטרותו של קלמנס סיימה את הקרע בכנסייה המערבית, שבשיאו כיהנו במקביל שלושה אפיפיורים.
לאחר התפטרותו מתפקיד האפיפיור חזר לשמו המקורי והתמנה לתפקיד הבישוף של מיורקה ומינורקה, שם נפטר ונקבר בקתדרלת פלמה דה מיורקה.
קיפוס

סוגים שונים של קיפוסים
קיפוס (בלטינית: cippus - "מוט מחודד"; ברבים: cippi, קיפי) הוא כַּן נמוך, עגול או מלבני שתרבויות ים-תיכוניות עתיקות שונות נהגו להקים, בעיקר על-ידי הרומאים לבניית אבני מיל או סימון גבולות, וכן על-ידי הקרתגנים והאטרוסקים למטרות שונות.
הקיפוס הרומאי

הקיפוסים הרומאיים היו עשויים מעץ או מאבן. על גבי הקיפוסים מאבן היו כתובות שציינו את תפקידם או את האזור אותו הקיפו, כמו תחומי מקדשים. ברומא הם סימנו את גבולות הפומריום, מהלך אמות המים ואת הקורסוס פובליקוס (אנ'). קיפוסים מסודרים בשורות היו גם לעיתים ממוספרים, ולרוב מציגים את שמו של המציב או את המרחק לקיפוס הקרוב ביותר. הכתובות על כמה מהקיפוסים מראים שהם שימשו מדי פעם כמצבת-זיכרון ללוויה.
הקיפוס האטרוסקי

בין 800 ל-100 לפני הספירה הציבו האטרוסקים קיפוסים כמצבות, שעוצבו בצורה שונה בהתאם לאזור ולתקופה. הקיפוסים הוצבו כאסטלה, עמוד או פסל בפתחם של קברים אטרוסקיים. הייתה להם משמעות מאגית ודתית. הם עוצבו בצורת קובייה, כדור, ביצה או גליל. ישנם קשרים בין עיצובים לבין כדים שנועדו לשימור הקרביים במצרים העתיקה (אנ') שצורתם הייתה כפלג גוף עליון, והמכסה עוצב כראש.
הקיפוס הקרתגני

לקיפוסים הקרתגניים היה בסיס דומה לאסטלות מצריות, שלעיתים מכונות גם הן קיפוס. הם נמצאים בצפון אפריקה, סרדיניה, סיציליה, מלטה ואיבריה. שני הקיפוסים של מלקרת, שנמצאו במלטה, נושאים כתובת פיניקית ויוונית, מה שאפשר את פענוח האלפבית הפיניקי במערב. גם בפיניקיה עצמה התגלו קיפוסים, כמו הקיפוס של עבדמסכר.
לקריאה נוספת

Blumhofer, Martin (1993). Etruskische Cippi | Untersuchungen am Beispiel von Cerveteri. Arbeiten zur Archäologie (בגרמנית). Böhlau. ISBN 3-412-06993-0.
Kaimio, Jorma (2017). The South Etruscan Cippus Inscriptions. Institutum Romanum Finlandiae. ISBN 978-88-7140-781-4.
הערות שוליים

1 2  Cippus, from "Realencyclopädie der classischen Altertumswissenschaft", Stuttgart, 1899, p. 2563–2565
↑  Cebrián Fernández, Rosario (2000). Titulum fecit: la producción epigráfica romana en las tierras valencianas. Los soportes (בספרדית). Madrid: Real Academia de la Historia. p. 101. ISBN 9788489512733.
↑  Cooley, Alison E. (2012). The Cambridge Manual of Latin Epigraphy. Cambridge University Press. p. 58. ISBN 978-1-139-57660-4.
↑  Pierret, Philippe (2001). "Mémoires, mentalités religieuses, art funéraire la partie juive du cimetière du Dieweg à Bruxelles". Annuaires de l'École pratique des hautes études (בצרפתית). 114 (110): 523–527. doi:10.3406/ephe.2001.12029.
קרב סטרובילסק

קרב סטרובילסק היה קרב צבאי בין הכוחות המזוינים של אוקראינה לבין הכוחות המזוינים של רוסיה על השליטה בעיר סטרובילסק שבאוקראינה. הקרב החל ב-25 בפברואר 2022, והוא חלק מהמתקפה במזרח אוקראינה בפלישה הרוסית לאוקראינה ב-2022.
רקע

סטרובילסק היא עיר ליד לוהנסק שבמחוז לוהנסק, אוקראינה. היא משמשת כמרכז המנהלי של ראיון סטרובילסק. נהר איידר זורם במערב העיר, ויוצר מכשול טבעי.
מהלך הקרב

עימותים ראשונים ליד סטרובילסק החלו ב-24 בפברואר 2022. ב-25 בפברואר, הכוחות המזוינים של אוקראינה חיסלו שיירה של חיילים רוסיים שהתכוננו לחצות את נהר איידר.
העיר ניזוקה בצורה קשה על-ידי מטחי ארטילריה רוסית.
ב-2 במרץ שיירה רוסית גדולה שהורכבה מיותר מ-60 כלי רכב נכנסה לסטרובילסק, אך נעצרה מלהתקדם על ידי מחאה מקומית.
ב-6 במרץ, סרחי היידאי, מושל מחוז לוהנסק, הצהיר כי הכוחות הרוסיים כבשו את סטרובילסק.
הערות שוליים

↑  Ukrainian soldiers give worthy rebuff to Russia on outskirts of Starobilsk (Luhansk region) – JFO באתר Interfax Ukraine,‏ 24 בפברואר 2022 (באנגלית)
↑  Біля Старобільська українські військові розбили колону ворожої техніки באתר Gazeta,‏ 25 בפברואר 2022 (באוקראינית)
↑  A view shows destroyed buildings after shelling in the town of Starobilsk in the Luhansk region באתר Denver Gazette,‏ 25 בפברואר 2022 (באנגלית)
קורמורן פלאגי

| קורמורן פלאגי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן פלאגי
שם מדעי
 Phalacrocorax pelagicus ‏פאלאס, 1811
תחום תפוצה


קורמורן פלאגי (שם מדעי: Phalacrocorax pelagicus) הוא מין של עוף ימי ממשפחת הקורמורניים החי בצפון האוקיינוס השקט בין אלסקה לסיביר ומצוי גם באוקיינוס הפתוח ומכאן שמו. מין זה הוא קרובו של המין קורמורן אדום-פנים.
מאפיינים

זהו קורמורן קטן שאורכו 64–89 ס"מ, בעל מוטת כנפיים של 1 מטר ומשקלו הממוצע 1,500-2,400 גרם, כשהזכרים גדולים מעט מהנקבות. למעט הגודל אין הבדלי זוויגים גדולים. הקורמורן בעל נוצות שחורות או כחולות-כהות והכתפיים סגולות. הגרון ירוק והראש שחור בעל עיניים ירוקות, טבעות כתומות-אדומות סביב העיניים והמקור הצהוב והארוך. בניגוד לקורמורן אדום-הפנים לקורמורן זה כסות נוצות לאורך הראש, מה שמשמש כהבדל ביניהם. בעונת הרבייה הזכרים מגדלים מספר ציצות לבנות על ראשם וצווארם.
הקורמורן מקנן בקבוצות גדולות על צוקים ואזורים תלולים סביב צפון האוקיינוס השקט בין חצי האי אלסקה לבאחה קליפורניה במערב ובין האיים האלאוטיים, מצר ברינג, חצי האי הצ'וקצ'י, סחלין, חצי האי קמצ'טקה והאי קיושו שביפן. לעיתים נדירות התגלו קורמורנים בשאר יפן, סין, קוריאה ואף פרט אחד הגיע להוואי. עם זאת לרוב הוא מצוי באזורים ממוזגים או אף תת-ארקטיים.
בדומה לרוב הקורמורנים הוא ניזון מדגים וסרטנים שוכני קרקעית.
הערות שוליים

| --- | --- |
בקרת זהויות :  NLI: 987007546756105171  LCCN: sh93008161
קרב סולפרינו

קרב סולפרינו נערך ב-24 ביוני 1859 בלומברדיה (בתחומי צפון איטליה של ימינו), כחלק מתהליך איחוד איטליה. בקרב ניצח צבא ברית צרפתי-סרדיני בראשות נפוליאון השלישי והמלך ויטוריו אמנואלה השני את צבא הקיסרות האוסטרית בראשות פרנץ יוזף קיסר אוסטריה. מוראות הקרב שימשו השראה להקמת ארגון הצלב האדום וניסוח אמנת ז'נבה.
רקע

כחלק משאיפתה לאיחוד איטליה, אשר הייתה מפולגת בין צרפת, ספרד, אוסטריה ומדינת האפיפיור רצתה ממשלת סרדיניה-פיימונטה לסלק את האוסטרים משליטתם בלומברדיה. ראש ממשלתה קמילו קאבור שכנע את נפוליאון השלישי לסייע בסילוק האוסטרים מלוברדיה תמורת חלק מהשטחים שיושגו. נפוליאון השלישי, אשר כחלק מחזונו המדיני האמין כי תהילה והשגת שטחים במלחמות מחזקות את שלטונו מחוץ ומבית, הסכים לצאת בראש צבאו למלחמה באוסטרים, בתנאי שאלו ייזמו פעילות התקפית. בתחילה הגיבו האוסטרים במתינות להתגרויות ה"איטלקיות", אך ב-18 באפריל הכריזה אוסטריה מלחמה, הכרזה אשר אפשרה לצרפתים לפלוש ללומברדיה ולצאת למלחמה. לאחר שב-4 ביוני ניצח הצבא הצרפתי-סרדיני את האוסטרים בקרב מגנטה, נפגשו הכוחות הלוחמים בסולפרינו.
הקרב ותוצאותיו

הכוחות האוסטרים התקדמו לאורך צפון איטליה ופגשו בהתנגדות הכוח הצרפתי-סרדיני. הקרב העקוב מדם נמשך תשע שעות אשר בסופם זכו הצרפתים-סרדינים בניצחון, אך במחיר כבד לשני הצדדים. במהלך הקרב נפצעו יותר מ-23,300 חיילים ונהרגו כ-5,500 חיילים, חלקם נורו או נפגעו מכידוני רובים לאחר שנפצעו. חלק מהפצועים נותרו בשדה הקרב ללא טיפול רפואי, ולאחרים הוגשה עזרה מסוימת על ידי הכפריים באזור. לאחר הקרב הוכרזו כשבויים ונעדרים כ-12,000 חיילים.
בהשפעת האבדות הכבדות ובשל האיום הפרוסי ומחאות מבית החליט נפוליאון השלישי להגיע להסכם עם האוסטרים, עליו חתם בווילאפרנקה ב-12 ביולי 1859 ללא ידיעת האיטלקים. על פי ההסכם נמסרה לומברדיה לאיטלקים, אך ממלכתם, אשר הוקמה ב-1860, חסרה את אזור ונטייה (היום מחוז ונטו). אכזבת האיטלקים מההסכם התבטאה בהתפטרותו של קמילו קאבור.
השפעת הקרב על התנהגות בשדה קרב ויחס לפצועי מלחמה

בעקבות התרשמותו האישית של ז'אן אנרי דינן, איש עסקים ופעיל חברתי שווייצרי, שהיה עד לקרב ותוצאותיו, הוא פרסם את ספרו "זכרונות מסולפרינו", והחל בקידום רעיונות התנהלות בשדה הקרב אשר היוו השראה להקמת ארגון הצלב האדום ולפרסום אמנת ז'נבה.
קלמנס השני

האפיפיור קלמנס השני (בלטינית: Klemens II, במקור: Suidger, Graf von Morsleben und Hornburg, זידגר, גרף פון מורסלבן והורנבורג; נפטר ב-9 באוקטובר 1047) היה אפיפיור מ-25 בדצמבר 1046 ועד מותו. ראשון בסדרה של אפיפיורים ממוצא גרמני שמונו על ידי היינריך השלישי, קיסר האימפריה הרומית הקדושה לאחר שהדיח את קודמיהם.
ביוגרפיה

זידגר נולד בהורנבורג, סקסוניה התחתונה בשנת 979. ב-1040 התמנה לבישוף במברג. ב-1046 הצטרף להיינריך השלישי במסעו לאיטליה ובדצמבר אותה שנה השתתף בוועידה האקומנית בסוטרי.  הוועידה הדיחה הן את האפיפיור המכהן בכוח זרועו, בנדיקטוס התשיעי וסנדקו, שרכש את הכהונה גרגוריוס השישי, והן את הטוען לכתר, סילבסטר השלישי ומינתה, בהשפעתו של היינריך השלישי, את זידגר (שנטל לעצמו את השם קלמנס השני) כמועמד מוסכם שיביא יציבות לכס הקדוש. אחד ממאבקיו של קלמנס השני היה בתופעת השמעונות, רכישת משרות כהונה בכסף, ששיאה היה ברכישת הכהונה האפיפיורית על ידי גרגוריוס השישי. מיד לאחר ההכתרה יצאו המלך והאפיפיור הנבחר לרומא, שם הכתיר קלמנס את היינריך לקיסר האימפריה הרומית הקדושה.
באופן נדיר, קלמנס נותר בישוף במברג במקביל לכהונתו כבישוף רומא (משרתו הכנסייתית של האפיפיור). לדבר הייתה משמעות כלכלית בתקופה הפיאודלית כיוון שהבישוף שהוא גם שליט פיאודום קיבל מיסים מאנשי הדיוקסיה שלו.
קלמנס ליווה את היינריך במסעו חזרה לגרמניה ובמסעו חזרה לרומא חלה. הוא מת בדרכו חזרה, ליד פזארו. גופתו הושבה לעירו והוא נקבר בקתדרלת במברג, כך שקברו הוא קבר האפיפיור היחיד מצפון להרי האלפים.
מיד לאחר היוודע דבר מותו של קלמנס, נכנס בנדיקטוס התשיעי לארמון הלטראנו ונטל לעצמו מחדש את כתר האפיפיור.
קורמורן צ'טהאם

| קורמורן צ'טהאם |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן כחול-עין
מין:: קורמורן צ'טהאם
שם מדעי
 Leucocarbo onslowi ‏פורבס, 1893
תחום תפוצה


קורמורן צ'טהאם (שם מדעי: Leucocarbo onslowi) הוא מין של קורמורן החי באי איי צ'טהאם שבניו זילנד, בדרום האוקיינוס השקט ומצוי בסכנת הכחדה חמורה. הקורמורן משויך לסוג קורמורן כחול-עין אף שמספר חוקרים מחליטים לשייכו לצד קורמורן פובו וקורמורן אוטגו לסוג נפרד. מין זה נקרא בידי החוקר הסקוטי הנרי אוג פורבס (אנ') ב-1893 לכבוד מושל ניו זילנד הרוזן ויליאם אונסלו.
מאפיינים

קורמורן זה מגיע לאורך 63 ס"מ בממוצע ולמשקל 1,790-2,400 גרם בממוצע והוא בעל כסות נוצות שחורה-לבנה כשל פינגווין עם מספר כתמים לבנים על הצוואר והכנפיים. בעונת הרבייה הגב והכנפיים צבועים בשחור-כחול או ירוק מתכתי. המקור אפור והעיניים כחולות ובעונת הרבייה הקורמורן מצמיח בליטות צהובות על בסיס מקורו ועור אדום בתחתית המקור כשכיפת הראש השחורה בעלת נוצות מזדקרות. כפות הרגליים ורודות עם קרומי שחייה.
המין מצוי רק לאורך ארכיפלג צ'טהאם ולעולם לא אותר במקומות אחרים. לרוב הוא שוחה בים בחיפוש טרף ימי כמו דגים ורכיכות השוכנות על קרקעית הים למשל שטחנוניים, קברנוניים, תמנוניים ודיונונים וכן מחסילונים.
הקורמורן מתרבה על החופים במושבות צפופות המורכבות מזוג מונוגמי המכין קן משרידים אורגנים, בוץ וגואנו ובקן הנקבה מטילה 2 עד 4 ביצים עליהם שומרים שני ההורים מטורפים כמו שחף כסוף. עם זאת הקורמורן נפגע מהכנסת מינים פולשים טורפים לאיים הפוגעים בעופות, ביציהם ואפרוחיהם למשל חתולים, פוסומים ואף עופות הוקה הטורפים אפרוחים לא מגוננים. המין נפגע גם מהפרעות אנושיות ומפגיעה בדגה ובמספר אזורים מושבות שלמות ננטשו עקב הפרעות אנושיות.